પછી પરમ પૂજ્ય મહંતશ્રી નાથગિરિજી બાપુશ્રી ગાદીએ બિરાજ્યા. અને પરંપરાગતમાં મઠની ધુરા સંભાળી લીધી. સંત પરંપરા પ્રમાણે જે સંત મહંત તરીકે ગાદીએ બિરાજે એ બહુ વિવેકી અને ઉપર જણાવ્યા પ્રમાણે સમર્પણ ભાવથી જગમાંજીવો સાથે બહુ જ કળથી કામ લેનાર હોવા જોઇએ. એજ રીતે પરમ પૂજ્ય શ્રી નાથગિરિજી બાપુશ્રી એ પણ આવી સુંદર કળામાંથી કામ લીધું જે કક્ષામાં જે સ્થિમાં જીવ વર્તતો હોય એ જીવ પાસે એ જ રીતે એટલી જ સેવા એવી સેવા એ આપે કે ના આપે કોઇ સમર્પણ કરે કે ના કરે પણ પોતાના સાથે હેત રહે આ એકજ ભાવના, ભગવાન અને સંતોજ આવી અખંડ ભાવના રાખતા હોય છે. તેથી તો સાચા સંતો જીવની કક્ષામાં પોતે જઈને, કોઇને માન આપીને, કોઇને જ્ઞાન આપીને, કોઇને જમાડીને, કોઇના મનોરથો પૂરા કરીને એની સાથે હેત પૂર્વકનો વ્યવહાર કરતા હોય છે.